**Internet** je svjetska računalna mreža koja povezuje mnoga računala i druge računalne mreže u jednu cjelinu.
Internet nazivamo još „**mrežom svih mreža**“. Računala su međusobno povezana: žično ili bežično.

Na internetu imamo dvije vrste računala:

1. **POSLUŽITELJI** ili SERVERI - računala koja nude sadržaje i usluge
2. **KLIJENTI** ili CLIENTS - računala koja pristupaju poslužiteljima i koriste se njihovim podatcima

**Cilj interneta**:

* razmjena podataka
* korištenja raznih sadržaja, usluga i servisa (*www*, elektronička pošta…)

Internetski servisi/internetske usluge:

* **WWW** ili **WEB** – internetska usluga za pregledavanje web – stranica.
* **Elektronička** **pošta** – internetska usluga za slanje i primanje tekstualnih poruka i poruci prikvačenih dokumenata (prikvačene dokumente nazivamo **privitak** ili **prilog**) putem interneta.
* Društvene mreže
* Forum
* Chat…

**WEB – STRANICA** je hipertekstualni i multimedijski dokument.

**HIPERTEKST** - znači da dokumenti sadržavaju posebno označene riječi ili slike koje nazivamo **poveznicama** (*hyperlink*).

**MULTIMEDIJSKI** - znači da dokumenti uz tekst mogu sadržavati zvuk, slike, videozapise i animacije.

**POVEZNICE** su posebne riječi ili slike koje omogućuju pregledavanje povezanih sadržaja (datoteka).

Svaka web – stranica ima svoju posebnu adresu, i to *web*-adresu (npr. [www.skole.hr](http://www.skole.hr))

**WEB – PREGLEDNIK** je program za pregledavanje web-a (Google Chrome, Internet Explorer, Safari, Opera…)

**Prednosti interneta:**

* jednostavnost uporabe i povezivanja
* pristup informacijama
* mogućnost jednostavne komunikacije
* pristup obrazovnim sadržajima
* pristup zabavnim sadržajima
* mogućnost poslovne primjene
* mogućnost izrade vlastita sadržaja…

**Nedostatci interneta:**

* neistinit sadržaj
* neprimjeren sadržaj
* lažno predstavljanje u on – line komunikaciji
* zlonamjerni programi (virusi, crvi, trojanski konji…)